Diari Oficial de la Generalitat Valenciana


Sumari del DOGV 4538, del 07-07-2003 (2003/7757)

ACORD de 14 de maig de 2003, de la Comissió Territorial d'Urbanisme d'Alacant, relatiu al Pla Especial de reserva dotacional per a ús escolar de Vall de Gallinera.
-------------------------------------------------------------------------------------------------------------------------------------------------------------------

### Dades del document

Número de DOGV
:   4538

Data del DOGV
:   07-07-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/7757


Data del document
:   14-05-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Vall de Gallinera, la
    * pla d'urbanisme

ACORD de 14 de maig de 2003, de la Comissió Territorial d'Urbanisme d'Alacant, relatiu al Pla Especial de reserva dotacional per a ús escolar de Vall de Gallinera. [2003/X7757]
  
Vist l'expedient de referència i d'acord amb els antecedents i consideracions següents:
  
Antecedents de fet
  
Primer. El projecte es va sotmetre a informació pública durant un mes per mitjà d'Acord plenari de l'Ajuntament del dia 27 de juny de 2002, i es va publicar l'anunci en el Diari Oficial de la Generalitat Valenciana de 7 d'agost de 2002 i en un dels diaris de major difusió provincial el dia 14 d'agost del mateix any. Després del pertinent període d'exposició pública en el qual no es van presentar al·legacions, el projecte es va aprovar provisionalment pel mateix òrgan en data 28 d'octubre de 2002.
  
Segon. La Comissió Territorial d'Urbanisme en sessió de 4 de febrer de 2003 va acordar suspendre l'aprovació definitiva del projecte fins que s'esmenaren les deficiències contingudes en les consideracions segona i tercera del dit acord. L'Ajuntament remet nova documentació d'esmena aprovada provisionalment en sessió plenària de 18 de febrer de 2003.
  
Tercer. La documentació està integrada per memòria informativa i justificativa, estudi d'impacte ambiental i plànols d'informació i ordenació.
  
Quart. L'objecte del projecte és la creació d'una reserva de sòl dotacional per a la construcció d'un col·legi públic que done servici al nucli d'Alpatró a petició de la Conselleria competent en Educació. Es delimita per a això un àmbit de sòl no urbanitzable de protecció agrícola segons les normes subsidiàries vigents, i es qualifica com a sòl no urbanitzable dotacional.
  
L'àmbit delimitat comprén les parcel·les 111 de propietat municipal i 112, que s'adquirirà pel sistema d'expropiació segons consta en el certificat d'acord plenari municipal adoptat a l'efecte.
  
Cinqué. Consten en l'expedient els següents pronunciaments de les administracions les competències i béns demanials dels quals puguen resultar afectats:
  
· Declaració d'Impacte Ambiental de la Conselleria de Medi Ambient de 28 de novembre de 2002, amb caràcter acceptable, als sols efectes mediambientals, sempre que este es desenrotlle d'acord amb el que establix la documentació presentada i en l'apartat segon de la dita resolució, relatiu a l'obtenció de certificat de l'entitat gestora de l'EDAR respecte a la idoneïtat de la depuradora i a les necessitats de les mesures correctores del projecte d'urbanització.
  
· Conselleria competent en Educació, emés en sentit favorable el 29 de gener de 2003.
  
· Divisió de Recursos Hidràulics de la Conselleria d'Obres Públiques, Urbanisme i Transports, el representant del citat organisme en la Comissió Informativa d'esta Comissió manifesta que no hi ha cap problema respecte de la xarxa de proveïment, la de sanejament i la de drenatge d'aigües pluvials i tampoc en relació amb la suficient capacitat de l'estació depuradora d'aigües residuals per a rebre els cabals generats pel nou col·lector, no obstant això, fa constar que haurà de sol·licitar-se l'autorització prèvia per a la dita connexió a l'entitat de sanejament que establirà les diverses condicions, tècniques i econòmiques, per a efectuar la connexió a la xarxa de sanejament pública respecte de l'actuació projectada, sense que conste la seua emissió fins a la data.
  
Consideracions tecnicojurídiques
  
Primera. La tramitació ha sigut de conformitat amb el que establix l'article 38, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU) i l'article 168 del Reglament de Planejament de la Comunitat Valenciana (RPCV), aprovat per Decret 201/1998, de 15 de desembre de 1998, del Govern Valencià.
  
Segona. La documentació s'estima, en línies generals, completa, en funció de les característiques del municipi i de l'objecte de la modificació, als efectes del compliment de l'article 27 de la LRAU i 89 del RPCV.
  
Tercera. A la vista de tot el que s'ha exposat anteriorment, les determinacions contingudes en el present expedient poden considerar-se genèricament correctes, des del punt de vista de les exigències de política urbanística i territorial de la Generalitat, tal com s'arreplega en l'article 40 de la LRAU, una vegada han sigut esmenades les observacions de l'Acord de la Comissió Territorial d'Urbanisme de 4 de febrer de 2003. No obstant això, hauran de ser tingudes en compte en l'execució tant les condicions dels informes de la Divisió de Recursos Hidràulics de la COPUT com la Declaració d'Impacte Ambiental de la Conselleria de Medi Ambient.
  
Quarta. La Comissió Territorial d'Urbanisme i Ordenació Territorial, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de plans especials per aplicació del que disposen els articles 38.3 de la Llei Reguladora de l'Activitat Urbanística, en relació amb els articles 10.a del Reglament dels Òrgans Urbanístics de la Generalitat Valenciana, aprovat pel Decret 77/96 del Govern Valencià.
  
Vists els preceptes legals citats, la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda:
  
1. Aprovar definitivament el pla especial de reserva de sòl dotacional per a ús escolar del municipi de Vall de Gallinera, significant a l'Ajuntament la necessitat d'obtindre les autoritzacions prèvies de l'Entitat de Sanejament d'Aigües Residuals per a la connexió per a la xarxa de sanejament pública.
  
2. Publicar íntegrament el present acord aprovatori en el Diari Oficial de la Generalitat Valenciana a efectes de la immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en faltar el document de normes urbanístiques.
  
Contra el present acord que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana?.
  
Alacant, 14 de maig de 2003.- La secretària de la Comissió Territorial d'Urbanisme: Rosario Berjón Ayuso.